title: A Tanács irányelve (1978. november 23.) a belvízi hajókra vonatkozó hajóbizonyítványok kölcsönös elismeréséről szóló 76/135/EGK irányelv módosításáról

text:
Fontos jogi nyilatkozat

|

31978L1016

Hivatalos Lap L 349 , 13/12/1978 o. 0031 - 0031 finn különkiadás fejezet 7 kötet 2 o. 0104  görög különkiadás: fejezet 07 kötet 2 o. 0090  svéd különkiadás fejezet 7 kötet 2 o. 0104  spanyol különkiadás fejezet 07 kötet 2 o. 0134  portugál különkiadás fejezet 07 kötet 2 o. 0134

		A Tanács irányelve(1978. november 23.)a belvízi hajókra vonatkozó hajóbizonyítványok kölcsönös elismeréséről szóló 76/135/EGK irányelv módosításáról(78/1016/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 75. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a belvízi hajókra vonatkozó hajóbizonyítványok kölcsönös elismeréséről szóló, 1976. január 20-i 76/135/EGK tanácsi irányelv [4] 5. cikke előírja, hogy a Bizottság javaslatára a Tanács, amint lehetséges, de legkésőbb 1978. január 1-jéig fogadjon el közös rendelkezéseket, amelyek meghatározzák a belvízi hajókra vonatkozó műszaki követelményeket; mivel a kérdés összetett jellege következtében nem volt lehetőség a fenti határidő betartására; mivel indokolt, hogy az 1980. január 1-jéig elfogadandó közös rendelkezéseket meghatározzák;mivel a fenti irányelv 7. cikke megállapítja, hogy az irányelv 1978. december 31-ig hatályos és, ha szükséges, hatálya az 5. cikkben említett előírásainak hatálybalépéséig meghosszabbítható; mivel a fentiek figyelembevételével a határidő ilyen meghosszabbítását kell alkalmazni,ELFOGADTA EZT AZ IRÁNYELVET:1. cikkA 76/135/EGK irányelv a következőképpen módosul:(1) Az 5. cikkben az "1978. január 1-je" dátum helyébe "1980. január 1-je" lép.(2) A 7. cikk helyébe a következő lép:"7. cikkEz az irányelv az 5. cikkben említett előírások tényleges hatálybalépéséig marad hatályban."2. cikkEnnek az irányelvnek a tagállamok a címzettjei.Kelt Brüsszelben, 1978. november 23-án.a Tanács részérőlaz elnökK. Gscheidle[1] HL C 13., 1978.1.17., 4. o.[2] HL C 108., 1978.5.8., 67. o.[3] HL C 181., 1978.7.31., 29. o.[4] HL L 21., 1976.1.29., 10. o.--------------------------------------------------


title: A Bizottság (EU) 2017/164 irányelve (2017. január 31.) a 98/24/EK tanácsi irányelv alapján az indikatív foglalkozási expozíciós határértékek negyedik listájának létrehozásáról és a 91/322/EGK, valamint a 2000/39/EK és a 2009/161/EK bizottsági irányelv módosításáról (EGT-vonatkozású szöveg. )

text:
               1.2.2017

               HU

               Az Európai Unió Hivatalos Lapja

               L 27/115

         A BIZOTTSÁG (EU) 2017/164 IRÁNYELVE
   (2017. január 31.)
   a 98/24/EK tanácsi irányelv alapján az indikatív foglalkozási expozíciós határértékek negyedik listájának létrehozásáról és a 91/322/EGK, valamint a 2000/39/EK és a 2009/161/EK bizottsági irányelv módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló, 1998. április 7-i 98/24/EK tanácsi irányelvre (1) (a továbbiakban: 98/24/EK irányelv) és különösen annak 3. cikke (2) bekezdésére,
   mivel:

               (1)

               A 98/24/EK irányelv értelmében a Bizottság a munkavállalóknak a veszélyes vegyi anyagoknak való kitettségből fakadó kockázatokkal szembeni védelme érdekében indikatív foglalkozási expozíciós határértékek formájában uniós célkitűzésekre tesz javaslatot, amelyeket uniós szinten kell megállapítani.

               (2)

               A 98/24/EK irányelv 3. cikkének (2) bekezdése alapján a Bizottság felhatalmazást kapott arra, hogy a 89/391/EGK tanácsi irányelv (2) 17. cikkében meghatározott eljárással összhangban lévő intézkedések révén, a mérési technikák hozzáférhetőségének figyelembevételével megállapítsa, illetve felülvizsgálja az indikatív foglalkozási expozíciós határértékeket.

               (3)

               A Bizottságot e feladatának elvégzésében a 2014/113/EU bizottsági határozattal (3) létrehozott, foglalkozási vegyianyag-expozíciós határértékekkel foglalkozó tudományos bizottság segíti.

               (4)

               A 98/24/EK irányelv szerint „foglalkozási expozíciós határérték” más meghatározás hiányában a munkavállaló légzési zónáján belül a levegőben előforduló vegyi anyag idővel súlyozott koncentrációátlagának meghatározott referenciaidőre vonatkoztatott határértéke.

               (5)

               Az indikatív foglalkozási expozíciós határértékek olyan, az egészséget érintő foglalkozási expozíciós határértékek, amelyeket a foglalkozási vegyianyag-expozíciós határértékekkel foglalkozó tudományos bizottság állapít meg az elérhető legújabb tudományos adatok alapján, és a Bizottság fogad el, a mérési technikák hozzáférhetőségének figyelembevételével. Ezek olyan küszöbértékek, amelyek alatt általában semelyik vegyi anyag nem fejt ki kedvezőtlen hatást, ha a munkában töltött idő alatt rövid ideig tartó vagy napi expozícióról van szó. Uniós célértékekként arra szolgálnak, hogy a munkáltatókat segítsék a kockázatok meghatározásában és értékelésében, valamint a 98/24/EK irányelvnek megfelelő megelőző és védintézkedések megtételében.

               (6)

               A foglalkozási vegyianyag-expozíciós határértékekkel foglalkozó tudományos bizottság ajánlásaival összhangban az indikatív foglalkozási expozíciós határértékek meghatározása nyolc órás idővel súlyozott átlagnak megfelelő referenciaidőre vonatkoztatottan (hosszú távú expozíciós határértékek), bizonyos vegyi anyagokat illetően pedig a rövid távú expozícióból származó hatások figyelembevétele érdekében rövidebb, általában tizenöt perccel súlyozott átlagnak megfelelő referenciaidőre vonatkoztatottan (rövid távú expozíciós határértékek) történik.

               (7)

               A tagállamoknak nemzeti foglalkozási expozíciós határértéket kell bevezetniük minden olyan vegyi anyagra vonatkozóan, amely tekintetében indikatív foglalkozási expozíciós határérték uniós szintű meghatározására került sor. A nemzeti foglalkozási expozíciós határérték nemzeti jogszabályoknak és gyakorlatnak megfelelő meghatározásakor figyelembe kell venniük az uniós határértéket.

               (8)

               Az indikatív foglalkozási expozíciós határértékek fontos részét képezik a munkavállalók veszélyes vegyi anyagoknak való kitettségből fakadó egészségi kockázatokkal szembeni védelmére vonatkozó általános rendelkezéseknek.

               (9)

               A 98/24/EK irányelv 3. cikke alapján a foglalkozási vegyianyag-expozíciós határértékekkel foglalkozó tudományos bizottság értékelte az ezen irányelv mellékletében szereplő táblázat harmincegy sorában felsorolt vegyi anyagok egészségre való hatása és a foglalkozási kitettség szintje közötti kapcsolatot, és valamennyi említett vegyi anyag tekintetében a belélegzésen keresztüli expozíciós út tekintetében nyolc órás idővel súlyozott átlagnak megfelelő referenciaidőre vonatkoztatottan javasolt indikatív foglalkozási expozíciós határértéket. Ezen irányelv mellékletében tehát helyénvaló az összes említett vegyi anyagra vonatkozóan hosszú távú expozíciós határértékeket megállapítani.

               (10)

               Az említett vegyi anyagok némelyikét illetően a foglalkozási vegyianyag-expozíciós határértékekkel foglalkozó tudományos bizottság javasolta ezenkívül rövidebb időszakra vonatkozó határértékek megállapítását és/vagy a „bőr” megjegyzés beillesztését is.

               (11)

               E vegyi anyagok közül négy – a nitrogén-monoxid, a kalcium-dihidroxid, a lítium-hidrid és az ecetsav – jelenleg szerepel a 91/322/EGK bizottsági irányelv (4) mellékletében.

               (12)

               Az említett vegyi anyagok egyike, az 1,4-diklór-benzol jelenleg szerepel a 2000/39/EK bizottsági irányelv (5) mellékletében.

               (13)

               Egy másik, a biszfenol-A jelenleg szerepel a 2009/161/EU bizottsági irányelv (6) mellékletében.

               (14)

               A foglalkozási vegyianyag-expozíciós határértékekkel foglalkozó tudományos bizottság ezen anyagok tekintetében új indikatív foglalkozási expozíciós határértékek meghatározását javasolta. Ezért az említett hat veszi anyagra vonatkozó módosított határértékeket helyénvaló felvenni ezen irányelv mellékletébe, és a rájuk vonatkozó bejegyzéseket helyénvaló elhagyni a 91/322/EGK, a 2000/39/EK és a 2009/161/EU irányelv mellékletéből.

               (15)

               Az ezen irányelv mellékletének harmincegy bejegyzésében felsorolt vegyi anyagok egyikére, az akrilsavra vonatkozóan a foglalkozási vegyianyag-expozíciós határértékekkel foglalkozó tudományos bizottság rövid távú expozíciós határértéket javasolt, egyperces referenciaidőre vonatkozóan. Ezen irányelv mellékletében tehát helyénvaló e vegyi anyagra vonatkozóan ilyen rövid távú expozíciós határértéket megállapítani.

               (16)

               Bizonyos anyagok esetében a lehető legjobb védelem biztosítása érdekében figyelembe kell venni a bőrön keresztül történő felszívódás lehetőségét is. Az ezen irányelv mellékletének harmincegy bejegyzésében felsorolt vegyi anyagok közül a foglalkozási vegyianyag-expozíciós határértékekkel foglalkozó tudományos bizottság a következőkkel kapcsolatban állapította meg a bőrön keresztüli jelentős felszívódás lehetőségét: glicerin-trinitrát, tetraklór-metán (szén-tetraklorid), hidrogén-cianid, metilén-klorid, nitroetán, 1,4-diklór-benzol, metil-formiát, tetraklór-etilén, nátrium-cianid és kálium-cianid. Ezért helyénvaló ezen irányelv mellékletébe olyan megjegyzéseket foglalni e vegyi anyagokra vonatkozóan, az indikatív foglalkozási expozíciós határértékeken kívül, amelyek jelzik a bőrön keresztüli jelentős felszívódás lehetőségét.

               (17)

               A munkahelyi biztonsági és egészségvédelmi tanácsadó bizottság (7), amellyel a 98/24/EK irányelv 3. cikkének (2) bekezdése alapján konzultációt folytattak, elismerte, hogy a nitrogén-monoxidra és a nitrogén-dioxidra vonatkozóan a föld alatti bányászat és alagútfúrás esetében, valamint a szénmonoxidra vonatkozóan a föld alatti bányászat esetében kétségek merülnek fel a javasolt indikatív foglalkozási expozíciós határértékek műszaki megvalósíthatóságával kapcsolatban. A bizottság azt is elismerte, hogy jelenleg kihívást jelent az olyan mérési módszerek elérhetősége, amelyeket használni lehetne a javasolt határértékeknek való megfelelés kimutatására a föld alatti bányászati és alagútfúrási környezetben. Ezért helyénvaló ezen irányelv mellékletében átmeneti időszakot meghatározni a tagállamok számára a nitrogén-monoxidra, nitrogén-dioxidra és szénmonoxidra vonatkozó határértékeknek a föld alatti bányászat és alagútfúrás terén való betartása tekintetében, és lehetőséget teremteni a Bizottság számára, hogy az átmeneti időszak lejárta előtt áttekintse az említett kérdéseket. Az említett átmeneti időszak folyamán az ezen irányelv mellékletében meghatározott határértékek alkalmazása helyett a tagállamok továbbra is alkalmazhatják a már meglévő határértékeket.

               (18)

               A tagállamok és a Bizottság magyarázó dokumentumokról szóló 2011. szeptember 28-i együttes politikai nyilatkozatának (8) megfelelően a tagállamok vállalták, hogy indokolt esetben az átültető intézkedéseikről szóló értesítéshez az irányelv egyes elemei és az azt átültető nemzeti jogi eszköz megfelelő részei közötti kapcsolatot magyarázó egy vagy több dokumentumot mellékelnek.

               (19)

               Ezen irányelv tekintetében a Bizottság indokoltnak tekinti e dokumentumok olyan táblázatos formában való megküldését, amely mutatja a nemzeti intézkedések és ezen irányelv közötti kapcsolatot, tekintettel arra, hogy néhány anyag tekintetében már létezik a nemzeti jogrendszerben nemzeti foglalkozási expozíciós határérték, valamint arra, hogy nemzeti szinten változatos és műszaki jellegű jogi eszközök létezhetnek a foglalkozási expozíciós határértékek meghatározására.

               (20)

               A munkahelyi biztonsági és egészségvédelmi tanácsadó bizottság 2014. november 27-én és 2015. május 21-én terjesztette elő véleményét.

               (21)

               Az ezen irányelvben előírt intézkedések összhangban vannak a 89/391/EK irányelv 17. cikkében létrehozott műszaki fejlődési bizottság véleményével.

         ELFOGADTA EZT AZ IRÁNYELVET:
   1. cikk
   Ez az irányelv létrehozza a mellékletben felsorolt vegyi anyagokra vonatkozó uniós indikatív foglalkozási expozíciós határértékek negyedik listáját.
   2. cikk
   A tagállamok az uniós határértékek figyelembevételével megállapítják a mellékletben felsorolt vegyi anyagok nemzeti foglalkozási expozíciós határértékét.
   3. cikk
   A 91/322/EGK irányelv mellékletében az ecetsavra, a kalcium-dioxidra, a lítium-hidridre és a nitrogén-monoxidra vonatkozó információkat 2018. augusztus 21-i hatállyal el kell hagyni, a 6. cikk (2) bekezdésének a) pontjára is figyelemmel.
   4. cikk
   A 2000/39/EK irányelv mellékletében az 1,4-diklór-benzolra vonatkozó információkat 2018. augusztus 21-i hatállyal el kell hagyni.
   5. cikk
   A 2009/161/EU irányelv mellékletében a biszfenol-A-ra vonatkozó információkat 2018. augusztus 21-i hatállyal el kell hagyni.
   6. cikk
   (1)   A föld alatti bányászat és az alagútfúrás terén a tagállamok legkésőbb 2023. augusztus 21-ig tartó átmeneti időszakot kapnak a nitrogén-monoxidra, a nitrogén-dioxidra és a szénmonoxidra vonatkozó határértékek tekintetében.
   (2)   Az (1) bekezdésben említett átmeneti időszak alatt a tagállamok, a mellékletben meghatározott határértékek alkalmazása helyett továbbra is alkalmazhatják a következőket:

               a)

               a nitrogén-monoxidra vonatkozóan: a 91/322/EGK irányelv mellékletének megfelelően megállapított létező határértékeket;

               b)

               a nitrogén-dioxidra és a szénmonoxidra vonatkozóan: a 2017. február 1-jén hatályban lévő nemzeti határértékeket.

         7. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2018. augusztus 21-ig megfeleljenek.
   E rendelkezések szövegét haladéktalanul megküldik a Bizottság számára, és az értesítéshez egy vagy több, az ezen irányelv egyes elemei és a rendelkezések közötti kapcsolatot bemutató magyarázó dokumentumot mellékelnek.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   8. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   9. cikk
   Ennek az irányelvnek a tagállamok a címzettjei.

      Kelt Brüsszelben, 2017. január 31-én.

            a Bizottság részéről

            az elnök

         Jean-Claude JUNCKER

      (1)  HL L 131., 1998.5.5., 11. o.

      (2)  A Tanács 1989. június 12-i 89/391/EGK irányelve a munkavállalók munkahelyi biztonságának és egészségvédelmének javítását ösztönző intézkedések bevezetéséről (HL L 183., 1989.6.29., 1. o.).

      (3)  A Bizottság 2014. március 3-i 2014/113/EU határozata a foglalkozási vegyianyag-expozíciós határértékekkel foglalkozó tudományos bizottság létrehozásáról és a 95/320/EK határozat hatályon kívül helyezéséről (HL L 62., 2014.3.4., 18. o.)

      (4)  A Bizottság 1991. május 29-i 91/322/EGK irányelve a munkájuk során vegyszerekkel, fizikai és biológiai anyagokkal kapcsolatos kockázatoknak kitett munkavállalók védelméről szóló 80/1107/EGK tanácsi irányelv végrehajtása céljából javasolt határértékek megállapításáról (HL L 177., 1991.7.5., 22. o.).

      (5)  A Bizottság 2000. június 8-i 2000/39/EK irányelve a Tanács a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló 98/24/EK tanácsi irányelv végrehajtásával kapcsolatban a javasolt foglalkozási expozíciós határértékek első listájának létrehozásáról (HL L 142., 2000.6.16., 47. o.).

      (6)  A Bizottság 2009. december 17-i 2009/161/EU irányelve a 98/24/EK tanácsi irányelv végrehajtásakor az indikatív foglalkozási expozíciós határértékek harmadik listájának létrehozásáról és a 2000/39/EK bizottsági irányelv módosításáról (HL L 338., 2009.12.19., 87. o.).

      (7)  A Tanács 2003. július 22-i 2003/C-218/01 határozata a munkahelyi biztonsági és egészségvédelmi tanácsadó bizottság létrehozásáról (HL C 218., 2003.9.13., 1. o.)

      (8)  HL C 369., 2011.12.17., 14. o.

      MELLÉKLET

                  EK-szám (1)

                  CAS-szám (2)

                  A VEGYI ANYAG NEVE

                  HATÁRÉRTÉKEK

                  Megjegyzés (3)

                  8 óra (4)

                  Rövid távon (5)

                  mg/m3
                      (6)

                  ppm (7)

                  mg/m3
                      (6)

                  ppm (7)

                  —

                  —

                  Mangán és szervetlen mangánvegyületek
                  (mangánban kifejezve)

                  0,2 (8)

                  0,05 (9)

                  —

                  —

                  —

                  —

                  200-240-8

                  55-63-0

                  Glicerin-trinitrát

                  0 095

                  0,01

                  0,19

                  0,02

                  bőr

                  200-262-8

                  56-23-5

                  Szén-tetraklorid; Tetraklór-metán

                  6,4

                  1

                  32

                  5

                  bőr

                  200-521-5

                  61-82-5

                  Amitrol

                  0,2

                  —

                  —

                  —

                  —

                  200-580-7

                  64-19-7

                  Ecetsav

                  25

                  10

                  50

                  20

                  —

                  200-821-6

                  74-90-8

                  Hidrogén-cianid
                  (cianidban kifejezve)

                  1

                  0,9

                  5

                  4,5

                  bőr

                  200-838-9

                  75-09-2

                  Metilén-klorid; Diklór-metán

                  353

                  100

                  706

                  200

                  bőr

                  200-864-0

                  75-35-4

                  Vinilidén-klorid; 1,1-diklóretilén

                  8

                  2

                  20

                  5

                  —

                  201-083-8

                  78-10-4

                  Tetraetil-ortoszilikát

                  44

                  5

                  —

                  —

                  —

                  201-177-9

                  79-10-7

                  Akrilsav; Prop-2-énsav

                  29

                  10

                  59 (10)

                  20 (10)

                  —

                  201-188-9

                  79-24-3

                  Nitroetán

                  62

                  20

                  312

                  100

                  bőr

                  201-245-8

                  80-05-7

                  Biszfenol-A; 4,4′-izopropilidén-difenol

                  2 (8)

                  —

                  —

                  —

                  —

                  202-981-2

                  101-84-8

                  Difenil-éter

                  7

                  1

                  14

                  2

                  —

                  203-234-3

                  104-76-7

                  2-etilhexán-1-ol

                  5,4

                  1

                  —

                  —

                  —

                  203-400-5

                  106-46-7

                  1,4-diklór-benzol; p-diklór-benzol

                  12

                  2

                  60

                  10

                  bőr

                  203-453-4

                  107-02-8

                  Akrolein; Akrilaldehid; Prop-2-enal

                  0,05

                  0,02

                  0,12

                  0,05

                  —

                  203-481-7

                  107-31-3

                  Metil-formiát

                  125

                  50

                  250

                  100

                  bőr

                  203-788-6

                  110-65-6

                  But-2-in-1,4-diol

                  0,5

                  —

                  —

                  —

                  —

                  204-825-9

                  127-18-4

                  Tetraklór-etilén

                  138

                  20

                  275

                  40

                  bőr

                  205-500-4

                  141-78-6

                  Etil-acetát

                  734

                  200

                  1 468

                  400

                  —

                  205-599-4

                  143-33-9

                  Nátrium-cianid
                  (cianidban kifejezve)

                  1

                  —

                  5

                  —

                  bőr

                  205-792-3

                  151-50-8

                  Kálium-cianid
                  (cianidban kifejezve)

                  1

                  —

                  5

                  —

                  bőr

                  207-069-8

                  431-03-8

                  Diacetil; Bután-dion

                  0,07

                  0,02

                  0,36

                  0,1

                  —

                  211-128-3

                  630-08-0

                  Szén-monoxid

                  23

                  20

                  117

                  100

                  —

                  215-137-3

                  1305-62-0

                  Kalcium-dihidroxid

                  1 (9)

                  —

                  4 (9)

                  —

                  —

                  215-138-9

                  1305-78-8

                  Kalcium-oxid

                  1 (9)

                  —

                  4 (9)

                  —

                  —

                  231-195-2

                  7446-09-5

                  Kén-dioxid

                  1,3

                  0,5

                  2,7

                  1

                  —

                  231-484-3

                  7580-67-8

                  Lítium-hidrid

                  —

                  —

                  0,02 (8)

                  —

                  —

                  233-271-0

                  10102-43-9

                  Nitrogén-monoxid

                  2,5

                  2

                  —

                  —

                  —

                  233-272-6

                  10102-44-0

                  Nitrogén-dioxid

                  0,96

                  0,5

                  1,91

                  1

                  —

                  262-967-7

                  61788-32-7

                  Terfenil, hidrogénezett

                  19

                  2

                  48

                  5

                  —

         (1)

         EK-szám: Európai Közösségi (EK-) szám, az anyag Európai Unión belüli azonosító száma.

         (2)

         CAS-szám: A Vegyianyag Nyilvántartási Szolgálat (Chemical Abstract Service) által adott nyilvántartási szám.

         (3)  A foglalkozási expozíciós határértékhez rendelt „bőr” megjegyzés a bőrön keresztüli jelentős felszívódás lehetőségét jelöli.

         (4)  Nyolcórás referenciaidőre vonatkoztatott idővel súlyozott mért vagy számított átlag (TWA).

         (5)  Rövid idejű expozíciós határérték (STEL). Olyan határérték, amely felett nem fordulhat elő expozíció, és amely 15 perces időtartamra vonatkozik, ha másképpen nem határozzák meg.

         (6)

         mg/m3
         : milligramm per köbméter levegő A gáz vagy gőz állapotú vegyi anyagokra vonatkozóan a határérték 20 °C-on és 101,3 kPa-on kifejezve.

         (7)

         ppm: milliomod rész levegő térfogatra (ml/m3).

         (8)  Belélegezhető frakció.

         (9)  Respirábilis frakció.

         (10)  Rövid távú expozíciós határérték egyperces referenciaidőre vonatkozóan.


title: Az Európai Parlament és a Tanács (EU) 2018/597 irányelve (2018. április 18.) a Newcastle-betegség (baromfipestis) elleni védekezésre irányuló közösségi intézkedések bevezetéséről szóló 92/66/EGK irányelv módosításáról (EGT-vonatkozású szöveg. )

text:
                  23.4.2018

                  HU

                  Az Európai Unió Hivatalos Lapja

                  L 103/4

            AZ EURÓPAI PARLAMENT ÉS A TANÁCS (EU) 2018/597 IRÁNYELVE
      (2018. április 18.)
      a Newcastle-betegség (baromfipestis) elleni védekezésre irányuló közösségi intézkedések bevezetéséről szóló 92/66/EGK irányelv módosításáról
      (EGT-vonatkozású szöveg)
      AZ EURÓPAI PARLAMENT ÉS AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 43. cikke (2) bekezdésére,
      tekintettel az Európai Bizottság javaslatára,
      a jogalkotási aktus tervezete nemzeti parlamenteknek való megküldését követően,
      tekintettel az Európai Gazdasági és Szociális Bizottság véleményére (1),
      rendes jogalkotási eljárás keretében (2),
      mivel:

                  (1)

                  A 92/66/EGK tanácsi irányelv (3) megállapítja a Newcastle-betegség baromfik, valamint postagalambok és más, fogságban tartott madarak körében való járványkitörése esetén alkalmazandó uniós ellenőrző intézkedéseket.

                  (2)

                  A 92/66/EGK irányelv 15. cikke értelmében a Newcastle-betegséggel foglalkozó európai uniós referencialaboratóriumról az említett irányelv V. melléklete rendelkezik. Az említett irányelv V. melléklete ennek megfelelően megnevezi az említett laboratóriumot, és felsorolja annak feladatait és kötelezettségeit.

                  (3)

                  A 92/66/EGK irányelv 19. cikke meghatározza azokat az ellenőrző intézkedéseket, amelyeket a tagállamoknak meg kell hozniuk abban az esetben, ha a postagalambok vagy fogságban tartott madarak esetében felmerül a Newcastle-betegséggel való fertőzöttség gyanúja. A cikk előírja, hogy amennyiben az az említett ellenőrző intézkedések megfelelő alkalmazásához szükséges, a tagállamoknak a VI. mellékletben szereplő formanyomtatvány-mintával összhangban el kell látniuk a Bizottságot a betegség helyzetére és az alkalmazott ellenőrző intézkedésekre vonatkozó információval.

                  (4)

                  A 92/66/EGK irányelv 21. cikke előírja, hogy minden tagállamnak készenléti tervet kell készítenie, amely meghatározza a Newcastle-betegség járványkitörése esetén végrehajtandó nemzeti intézkedéseket. A cikk értelmében az említett terv elkészítésekor alkalmazandó kritériumokat az irányelv VII. melléklete állapítja meg.

                  (5)

                  A 92/66/EGK irányelv 24. cikke értelmében az irányelv mellékleteit szükség esetén, különösen a kutatás és a diagnosztikai eljárások terén elért fejlődés figyelembevétele érdekében a Tanácsnak a Bizottság javaslata alapján minősített többséggel kell módosítania.

                  (6)

                  A 92/66/EGK irányelv V., VI. és VII. melléklete meghatározza: i. a Newcastle-betegséggel foglalkozó európai uniós referencialaboratórium nevét és címét, valamint annak feladatait és kötelezettségeit; ii. a tagállamok által a betegség helyzetére és az alkalmazott ellenőrző intézkedésekre vonatkozó jelentéstételhez használandó formanyomtatvány-mintát; valamint iii. a Newcastle-betegség járványkitörése esetén végrehajtandó nemzeti intézkedéseket meghatározó készenléti tervek elkészítésekor a tagállamok által alkalmazandó minimumkritériumokat.

                  (7)

                  A Newcastle-betegség elleni védekezésre vonatkozó eljárások egyszerűsítése és észszerűsítése érdekében– különös tekintettel az (EU) 2017/625 európai parlamenti és tanácsi rendelet (4) 93. cikkében előírt, az európai uniós referencialaboratóriumok kijelölésével kapcsolatos új szabályokra, valamint a végrehajtási jogi aktusokra vonatkozó, az Európai Unió működéséről szóló szerződés 291. cikkében előírt új rendszerre –, továbbá a 92/66/EGK irányelv végrehajtása egységes feltételeinek biztosítása érdekében a 92/66/EGK irányelv V., VI. és VII. mellékletét el kell hagyni, és az említett mellékletek hatálya alá tartozó területeken végrehajtási hatásköröket kell a Bizottságra ruházni. Ezeket a végrehajtási hatásköröket a 182/2011/EU európai parlamenti és tanácsi rendeletnek (5) megfelelően kell gyakorolni.

                  (8)

                  Az egyértelműség érdekében a Newcastle-betegséggel foglalkozó európai uniós referencialaboratórium feladatait és kötelezettségeit a 92/66/EGK irányelv 15. cikkében kell meghatározni, a készenléti tervekre vonatkozó kritériumokat pedig az említett irányelv 21. cikkében kell meghatározni.

                  (9)

                  Az egységesség és hatékonyság érdekében a tagállamoknak biztosítaniuk kell ezen irányelv rendelkezéseinek kellő időben történő átültetését.

                  (10)

                  A 92/66/EGK irányelvet ezért ennek megfelelően módosítani kell,

            ELFOGADTA EZT AZ IRÁNYELVET:
      1. cikk
      A 92/66/EGK irányelv módosításai
      A 92/66/EGK irányelv a következőképpen módosul:

                  1.

                  A 15. cikk helyébe a következő szöveg lép:
                  „15. cikk
                  (1)   A Bizottság végrehajtási jogi aktusok útján kijelöli a Newcastle-betegséggel foglalkozó európai uniós referencialaboratóriumot. E végrehajtási jogi aktusokat a 25. cikkben említett vizsgálóbizottsági eljárás keretében kell elfogadni.
                  (2)   A Newcastle-betegséggel foglalkozó európai uniós referencialaboratórium feladatai és kötelezettségei:

                              a)

                              a Bizottsággal konzultálva összehangolja a tagállamokban a Newcastle-betegség diagnosztizálására alkalmazott módszereket, nevezetesen az alábbiak révén:

                                          i.

                                          szerológiai vizsgálatok és ellenszérumok előállítása céljából megállapítja a Newcastle-betegség vírustörzseinek típusát, valamint tárolja és rendelkezésre bocsátja azokat;

                                          ii.

                                          szabványosított szérumokat és más referenciareagenseket bocsát a nemzeti referencialaboratóriumok rendelkezésére a tagállamokban alkalmazott vizsgálatok és reagensek szabványosítása céljából;

                                          iii.

                                          létrehozza és fenntartja a Newcastle-betegség vírustörzs- és izolátumgyűjteményét;

                                          iv.

                                          időszakosan uniós szintű összehasonlító vizsgálatokat szervez az alkalmazott diagnosztikai eljárásokra vonatkozóan;

                                          v.

                                          összegyűjti és egybeveti az Unióban alkalmazott diagnosztikai módszerekre és az Unióban elvégzett vizsgálatok eredményeire vonatkozó adatokat és információkat;

                                          vi.

                                          a Newcastle-betegség epidemiológiájának jobb megértése érdekében a rendelkezésre álló legkorszerűbb módszerekkel karakterizálja a vírusizolátumokat;

                                          vii.

                                          figyelemmel kíséri a világban a Newcastle-betegséggel kapcsolatos megfigyelési, epidemiológiai és megelőzési módszerek terén elért fejlődést;

                                          viii.

                                          a gyors differenciáldiagnózis lehetővé tétele érdekében megőrzi a Newcastle-betegséget okozó vírussal és más lényeges vírusokkal kapcsolatos szakismereteket;

                                          ix.

                                          alapos ismereteket szerez a Newcastle-betegség felszámolására és ellenőrzésére használt állatgyógyászati immunológiai készítmények előállítására és alkalmazására vonatkozóan;

                              b)

                              vírusizolátumoknak az igazoló diagnózis, karakterizálás és epidemiológiai vizsgálatok céljára történő átvétele révén tevékenyen részt vesz a Newcastle-betegség tagállamokban történő járványkitöréseinek diagnosztizálásában;

                              c)

                              az Unióban alkalmazott diagnosztikai eljárások összehangolása érdekében elősegíti a labordiagnosztikában jártas szakértők képzését és újraképzését.”

                  2.

                  A 19. cikk a következőképpen módosul:

                              a)

                              az (5) bekezdés helyébe a következő szöveg lép:
                              „(5)   Amennyiben az az e cikkben előírt intézkedések megfelelő alkalmazásához szükséges, a tagállamok a Növények, Állatok, Élelmiszerek és Takarmányok Állandó Bizottsága keretében tájékoztatják a Bizottságot a betegség helyzetéről és az alkalmazott ellenőrző intézkedésekről.”;

                              b)

                              a szöveg a következő bekezdéssel egészül ki:
                              „(6)   A Bizottság végrehajtási jogi aktusok útján szabályokat állapíthat meg a tagállamok által e cikk (5) bekezdésével összhangban a Bizottságnak benyújtandó információkra vonatkozóan. E végrehajtási jogi aktusokat a 25. cikkben említett vizsgálóbizottsági eljárás keretében kell elfogadni.”

                  3.

                  A 21. cikk helyébe a következő szöveg lép:
                  „21. cikk
                  (1)   Minden tagállam készenléti tervet készít, amelyben meghatározza a Newcastle-betegség járványkitörése esetén végrehajtandó nemzeti intézkedéseket. A készenléti tervet a helyzet alakulásának figyelembevétele érdekében szükség esetén naprakésszé kell tenni.
                  A készenléti tervnek lehetővé kell tennie a Newcastle-betegség járványkitörésének gyors és hatékony felszámolásához szükséges létesítményekhez, felszereléshez, személyzethez és minden más megfelelő eszközhöz való hozzáférést. A tervnek pontosan meg kell jelölnie azokat a vakcinázási követelményeket, amelyeket az egyes tagállamok a sürgősségi vakcinázáshoz szükségesnek tartanak.
                  (2)   A készenléti terveket és azok bármely naprakésszé tett változatát be kell nyújtani a Bizottságnak.
                  (3)   A Bizottság megvizsgálja a készenléti terveket és azok esetleges naprakésszé tett változatait annak megállapítása érdekében, hogy azok lehetővé teszik-e a kívánt célkitűzés elérését, és adott esetben módosítási javaslatot tesz az érintett tagállamoknak annak biztosítására érdekében, hogy a tervek összhangban legyenek a többi tagállam terveivel.
                  A Bizottság a készenléti terveket és azok naprakésszé tett változatait – a szükséges módosításokkal együtt – a 25. cikkben említett vizsgálóbizottsági eljárás keretében hagyja jóvá.
                  (4)   A Bizottság végrehajtási jogi aktusok útján meghatározhatja a tagállamok által a készenléti tervek elkészítésekor alkalmazandó kritériumokat. E végrehajtási jogi aktusokat a 25. cikkben említett vizsgálóbizottsági eljárás keretében kell elfogadni.”

                  4.

                  A 25. cikk helyébe a következő szöveg lép:
                  „25. cikk
                  (1)   A Bizottság munkáját a 178/2002/EK európai parlamenti és tanácsi rendelet (*1) 58. cikkének (1) bekezdésével létrehozott Növények, Állatok, Élelmiszerek és Takarmányok Állandó Bizottsága segíti. Ez a bizottság a 182/2011/EU európai parlamenti és tanácsi rendelet (*2) értelmében vett bizottságnak minősül.
                  (2)   Az e cikkre történő hivatkozáskor a 182/2011/EU rendelet 5. cikkét kell alkalmazni.

                  5.

                  Az V., VI. és VII. mellékletet el kell hagyni.

            2. cikk
      Átültetés
      A tagállamok 2018. június 30-ig elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.
      Ezeket a rendelkezéseket a tagállamok 2019. január 1-jétől alkalmazzák.
      Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
      3. cikk
      Átmeneti rendelkezés
      A 92/66/EGK irányelv ezen irányelv általi módosítása előtti változatának V. mellékletében említett, Newcastle-betegséggel foglalkozó európai uniós referencialaboratórium kijelölése hatályban marad mindaddig, amíg a Newcastle-betegséggel foglalkozó európai uniós referencialaboratórium a 92/66/EGK irányelv ezen irányelvvel módosított változatának 15. cikkével összhangban kijelölésre nem kerül.
      4. cikk
      Hatálybalépés
      Ez az irányelv az Európai Unió Hivatalos Lapjában való kihirdetését követő napon lép hatályba.
      5. cikk
      Címzettek
      Ennek az irányelvnek a tagállamok a címzettjei.

         Kelt Strasbourgban, 2018. április 18-án.

               az Európai Parlament részéről

               az elnök

            A. TAJANI

               a Tanács részéről

               az elnök

            L. PAVLOVA

         (1)  2018. február 14-i vélemény (a Hivatalos Lapban még nem tették közzé).

         (2)  Az Európai Parlament 2018. március 14-i álláspontja (a Hivatalos Lapban még nem tették közzé) és a Tanács 2018. április 12-i határozata.

         (3)  A Tanács 92/66/EGK irányelve (1992. július 14.) a Newcastle-betegség (baromfipestis) elleni védekezésre irányuló közösségi intézkedések bevezetéséről (HL L 260., 1992.9.5., 1. o.).

         (4)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).

         (5)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).

         (*1)  Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról (HL L 31., 2002.2.1., 1. o.)

         (*2)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).”